[{"text_idx": "#000000", "text": "Biblioteko Hodler iros al Pollando"}, {"text_idx": "#000001", "text": "La estonteco de la biblioteka kolekto de UEA nun s\u0302ajne estas sekurigita. La restanta parto de la kolekto de Biblioteko Hector Hodler estos transdonita al la Pola Nacia Biblioteko en Varsovio."}, {"text_idx": "#000012", "text": "\u2013 Pritaksante la eblojn kun li, Bernhard Tuider kaj Pascal Dubourg-Glatigny \u2013 tri spertuloj, kiuj kombinas bonan konon de la Biblioteko Hodler kun kompreno pri la bezonoj de esplorbiblioteka prizorgo \u2013 ni identigis la Polan Nacian Bibliotekon kiel plej tau\u0306gan solvon. En tio ni havis ankau\u0306 plenan subtenon de la UEA-estraro kaj la g\u0302enerala direktoro. Felic\u0302e tiu vojo montrig\u0302is fruktodona."}, {"text_idx": "#000014", "text": "\u2013 La \u201dHodler-kolekto\u201d en Varsovio utile kompletigos la kreskantan panoramon de publikaj Esperanto-bibliotekoj. En Varsovio, la volumoj estos alireblaj de kiu ajn leganto senpage de lundo matene g\u0302is sabato vespere. La kolekto ankau\u0306 kreskos estonte per diversfontaj aldonoj kaj akiroj. Estos ciferecigitaj la dokumentoj kiuj respondas al la kriterioj de POLONA, la cifereca biblioteko de Pola Nacia Biblioteko, kiu g\u0302is hodiau\u0306 entenas nur centon da esperanto-referencoj."}, {"text_idx": "#000015", "text": "\u2013 Okazos interagoj kun la cifereca kolekto de Katolika Universitato en Lublino (KUL), kiu jam disponigas c\u0302irkau\u0306 6 000 erojn, c\u0302efe periodaj\u0302ojn. Kune kun Vieno, la konstruata kolekto en Princeton, kaj aliaj gravaj bibliotekoj kiuj aktuale pristudas la eblon starigi Esperanto-kolekton, aperas reto de modernaj kaj sekuraj bibliotekoj kiuj ne nur utilos al la konservado kaj la studo de la esperanta heredaj\u0302o, sed ankau\u0306 decide kontribuos al la legitimado de la esperantisteco."}, {"text_idx": "#000018", "text": "Kiu ac\u0302etos la Centran Oficejon?"}, {"text_idx": "#000020", "text": "Koran gratulon pro la bonega decido. Pola Nacia Biblioteko en naskig\u0302lando de Eseranto, estas la plej sekura kaj plej kontentiga loko. Pli bona novaj\u0302o estas ebleco de ciferecigo kadre de Katolika Universitato en Lubliono(KUL)."}, {"text_idx": "#000022", "text": "Koran dankon ankau\u0306 al Pola Nacia Biblioteko, kiu faris tre sag\u0302an investon utilan al Pollando kaj por Esperantujo. Mi kredas ke multaj esperantistoj tra la mondo s\u0302atus viziti la novan sidejon de la Biblioteko en naskig\u0302lando de Esperanto."}, {"text_idx": "#000024", "text": "La libroservo ne plu apartenas al UEA: g\u0302i estas la libroservo de E@I. La UK estas organizata de E@I (aperas la nomo UEA, jes, sed kongresanoj baldau\u0306 demandos sin, kiu estas tiu sponsoro). La biblioteko ne plu apartenas al UEA (bv. s\u0302pari al mi la kriajn komentojn pri ankorau\u0306 nominala UEA-posedo). La arh\u0302ivon de la malaperinta organizo UEA jam transprenis alia organizo. Iam la CO estis ofta, kaj dezirata, vizitocelo por esperantistoj, se ne paroli pri la malfermaj tagoj. Ankau\u0306 tio for. Kaj kaj kaj."}, {"text_idx": "#000028", "text": "Jam estas tro malfrue por tia pensado. Kian \"infrastrukturon\" vi imagas?"}, {"text_idx": "#000030", "text": "Koncerne demandon, kia infrastrukturo necesas \u2014 mi vidas jenajn direktojn:"}, {"text_idx": "#000032", "text": "2. Kunfarejaj platformoj, kiuj organizas por-Esperantan laboron. Miasperte, multe da homoj en la E-komunumo emas investi siajn fortojn kaj tempon por krei ion en Esperanto, tamen tio praktike c\u0302iam restas sur individua nivelo. Unu en kampo ne estas batalanto; se ni volas krei en/per Esperanto ion vere signifan kaj atentindan, ni bezonas motivigi kaj organizi multajn kunlaborantojn."}, {"text_idx": "#000045", "text": "Tio s\u0302ajnas interesa: \u00abEstos ciferecigitaj la dokumentoj kiuj respondas al la kriterioj de POLONA, la cifereca biblioteko de Pola Nacia Biblioteko\u00bb"}]